《拟李长吉十二月乐辞 其十 十月》
元代·吴景奎

小春一花西月黄，缟衣美人吹暗香。锦衾罗荐晓寒薄，梦中持赠双明珰。

霜花莫洒相思树，愁杀孤栖金凤凰。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。